એવું મનાઈ રહ્યું છે ક આ કામમાં જરૂર કરતા વધારે સમય લાગી રહ્યો છે. જીએસટીના દર નક્કી થઈ ગયા છે પરંતુ પ્રોડક્ટનું કેટેગરાઈઝેશન બાકી છે. કેટલાંક રાજ્યોએ પણ આ મુદ્દે અવાજ ઉઠાવ્યો છે. કેરલ આવા રાજ્યોમાંનું એક છે. તેમણે કોપરેલને માથામાં લગાવવાના તેલના બદલે ખાદ્યતેલની કેટેગરીમાં રાખવાની હિમાયત કરી છે. વાળમાં લગાવવાના તેલ અને ખાદ્યતેલ પર અલગ-અલગ ટેક્સ લગાવવાનો છે કારણ કે વાળનું તેલ અનિવાર્ય ચીજવસ્તુઓની શ્રેણીમાં નથી આવતું જ્યારે ખાદ્યતેલ આ શ્રેણીમાં આવે છે. આથી કોપરેલને કઈ શ્રેણીમાં રાખવામાં આવ્યું છે તે જાણવામાં લોકોને ઉત્સુકતા છે.